
Kasutusloa andmine (Haigla tn 5)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus õppeklassiks ümberehitatud Haigla tn 5 hooneosale.
	Kasutusloa taotlus, menetlus
	13.09.2023. a taotlus nr 2311371/11567, menetlus nr 388244

	Ehitise asukoht, katastritunnus
	Narva linn, Haigla tn 5, 51105:004:0145

	Ehitisregistri kood, nimetus, 
kasutamise otstarve
	118008679, haigla, 
12641 haigla

	Mälestise nimi, registri number
	Kreenholmi uus haigla, 1913, reg. nr 14046

	Tehtud ehitustööde lühikirjeldus
	Hooneosa õppeklassiks ümberehitamine haiglahoone 2. korruse koridorist klaasvaheseinaga ruumi eraldamise arvelt  koos ventilatsioonisüsteemi ja elektripaigaldise paigaldamisega

	Ehitusluba, menetlus,
korraldus
	16.08.2023. a ehitusluba nr 2312271/06675, menetlus nr 378107,
Narva Linnavalitsuse 16.08.2023. a korraldus nr 598-k 

	Ehitusloale ja kasutusloale esitatud ehitusprojekt
	Osaühingu ZOROASTER poolt koostatud „Narva Haigla tn 5 õppeklassi rajamine“ põhiprojekt nr 30062023/PP, digidoc-boks „OPPEKLASS_PP_v02_Haigla-5-oppeklass.asice“


[bookmark: _GoBack]Ehitusseadustiku § 54 lõike 5 ja 6 alusel olid kaasatud kasutusloa menetlusse kooskõlastamiseks ja arvamuse avaldamiseks erinevad asutused ja isikud: Päästeameti Ida päästekeskus, Narva Linnavalitsuse Arhitektuuri- ja Linnaplaneerimise Amet (sh muinsuskaitse vaneminspektor), Haigla tn 5 kinnisasja omanik. Kaasatud isikud esitasid oma kooskõlastused ja nõusolekud ehitisregistri keskkonna kaudu. 

Ehitusseadustiku § 54 lõike 2  kohaselt  pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Ehitusloa menetluse nr 378107 käigus Narva Linnavalitsuse Arhitektuuri- ja Linnaplaneerimise Ameti KMH vanemspetsialist tegi järelduse, et taotluses kavandatav tegevus ei kuulu keskkonnamõju hindamise ja keskkonnajuhtimissüsteemi seaduse (edaspidi - KeHJS) § 6 lõikes 1 nimetatute hulka, mille korral keskkonnamõju hindamise läbiviimine on kohustuslik. Kavandatav tegevus on nimetatud KeHJS § 6 lg 2 punktis 10, aga samas ei kuulu Vabariigi Valitsuse 29.08.2005. a määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ loendisse, mistõttu KeHJS § 3, § 6 lg 2´3, § 11 lõike 2 alusel ei ole antud juhul keskkonnamõju hindamise algatamine kohustuslik, samuti ei ole vajalik eelhindamine ning keskkonnamõju hindamise vajalikkuse kaalumine.

18.09.2023. a toimus õppeklassi ülevaatus. Ümberehitatud hooneosas ei ole avastatud puudusi. Ehitusseadustiku § 55 kohaselt kasutusloa andmisest keeldumise põhjused puuduvad. Kuna ümberehitatud hooneosa vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda kasutusloa õppeklassiks ümberehitatud  Haigla tn 5 hooneosale.

2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
Anda kasutusluba õppeklassiks ümberehitatud  Haigla tn 5 hooneosale, mis on ehitatud Osaühingu ZOROASTER poolt koostatud „Narva Haigla tn 5 õppeklassi rajamine“ põhiprojekti nr 30062023/PP alusel (digidoc-boks „OPPEKLASS_PP_v02_Haigla-5-oppeklass.asice“).

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 

